‘Kaper’ kruip onder bed wegArgieffoto Kol. Sabata Mokgwabone, woordvoerder van die polisie, het gesê die inhegtenisneming kom nadat die verdagte en sy medepligtige glo probeer het om ŉ Toyota Venture-voertuig te kaap, maar nie daarin geslaag het nie. Die polisie is van die mislukte kaping ingelig en het hulle onmiddellik na die toneel gehaas. Toe die verdagtes die polisie sien, het hulle weggehardloop. “Een van die verdagtes het in ŉ nabygeleë huis gaan skuil. Polisiebeamptes het hom agternagesit en hom gekry waar hy onder ŉ bed weggekruip het,” het Mokgwabone gesê. “ŉ Pistool waarvan die reeksnommer afgevyl is, is in sy besit gevind.” Die 28-jarige verdagte sal binnekort in die Ga-Rankuwa-landdroshof verskyn.